Léa Soldner

D’ **Léa Soldner** (* 10. Hornung 1996 z’ Mìlhüüsa, Owerelsàss) ìsch a frànzeescha Volleybàllschpìelera, wo zitter 2014 àls Libero biim ASPTT Mulhouse z’ Mìlhüüsa schpìelt. Mìt ìhrem Verain hàt sa zwaimol d’ frànzeescha Nàzionàlmaischterschàft gwunna, wia àui ainmol dr Frànkrìch-Pokàl un dr frànzeescha Schpìtza-Pokàl. D’rzüa hàt sa zitter 2018 mehrera Mol ìn dr frànzeescha Nàzionàlmànnschàft gschpìelt.

## ìhra Kàrriar
Ìm Àlter vu fìmfa Johra hàt d’ Léa Soldner ààgfànga, Volleybàll z’ schpìela, ìm Verain VBCK z’ Kìngerscha. Doo ìsch sa bis ànna 2013 geblìewa. Fìr sìch bìlda ìsch sa wahrend zwai Johra uf Châtenay-Malabry bi Pàris gànga ge schpìela, un wahrend ainem Johr àm frànzeescha Föderàla Volleybàll-Ìnschtitüt z’ Toulouse (ànna 2013/2014). Ànna 2013 hàt sa mìt dr frànzeescha Nàzionàlmànnschàft àn dr Öiropàmaischterschàft vu da U-18 mìtgmàcht, wu s’ Frànkrìch àm 11. Plàtz ànakumma ìsch. Ìn dara Mànnschàft hàt d’ Soldner àls Üssa-n-Ààgriffera gschpìelt.

Ànna 2014 hàt d’ Soldner ìhra Kàrriar àls Berüafsschpìelera ààgfànga, biim Mìlhüüser Verain ASPTT Mulhouse, wo sa z’äärscht Ärsàtz-Schpìelera gsìì ìsch, àls Ärsàtz fìr d’ fäschta Libera Marielle Bousquet-Rollet. Ìn ìhrem ärschta Johr mìt dam Verain ìsch sa àm 3. Plàtz vum Frànkrìch-Pokàl ànakumma, un àm 6. Plàtz vu dr frànzeescha Nàzionàlmaischterschàft. Numma ànna 2016 ìsch d’ Soldner ìm Verain Fäschtschpìelera worra. Ànna 2016/2017 hàt sa mìt’m Verain d’ Nàzionàlmaischterschàft gwunna, un ìsch ìm gliicha Johr nochamol àm 3. Plàtz vum Frànkrìch-Pokàl gsìì. Ìm Oktoower 2017 hàt dr ASPTT Mulhouse d’ frànzeescha Schpìtza-Pokàl gwunna gega dr Pays d'Aix Venelles Volley-Ball. Schpeeter ìn dr Saison 2017/2018 ìsch dr Verain àm 3. Plàtz gsìì vu dr Nàzionàlmaischterschàft un vum Frànkrìch-Pokàl. Züadam ìsch d’ Léa Soldner ìm Johr 2018 d’ ainzelna Libera gsìì vu dr frànzeescha Nàzionàlmànnschàft àn da Mìttelmeerschpìela z’ Tarragona, wu s’ Frànkrìch bim Zwìscharunda gega s’ Griachalànd verloora hàt.

Fìrs Schportsjohr 2018/2019 ìsch ìn dr Soldner ìhra Kontràkt bim ASPTT Mulhouse fin ain Johr verlängert worra. Ìn dara Saison ìsch dr ASPTT Mulhouse àm 3. Plàtz vu dr A-Liga un vum Frànkrìch-Pokàl ànakumma, un àm 5. Plàtz vum CEV-Pokàl. Fìr dia Saison ìsch d’ Soldner àls d’ „bäschta Libera“ vu dr A-Liga ärnännt worra. Ìm nachschta Johr ìsch ìhra Verain nochamol dritter vum Frànkrìch-Pokàl gsìì.

D’rzüa hàt d’ Léa Soldner ànna 2018 un 2019 mìt dr frànzeescha Nàzionàlmànnschàft àn dr Golden League vu dr Öiropàliga mìtgmàcht, wu d’ Mànnschàft jewills àm 11. un àm 10. Plàtz ànakumma ìsch.

Ànna 2020 hàt dr ASPTT Mulhouse ìn dr Soldner ìhra Kontràkt verlängert fìrs Schportsjohr 2020/2021. Ìn dam Johr hàt d’ Soldner mìt’m Verain d’ Nàzionàlmaischterschàft un dr Frànkrìch-Pokàl gwunna. Ànna 2021 ìsch ìhra Kontràkt nochamol fir ain Johr verlängert worra. D’ Soldner wìrd àlso àm Schpìtza-Pokàl vu Septamber 2021 tailnamma, gega dr VB Nantes.

Züadam hàt d’ Léa Soldner mìt’m ASPTT Mulhouse dräimol àn dr Champions League mìtgmàcht: ànna 2017/2018 (Plàtz 13), 2018/2019 (Plàtz 21) un 2020/2021 (Plàtz 11).

## Sunschtigs
D’ Léa Soldner schtudiart d’ Ärzihungswìssaschàfta àn dr Üniwärsitäät vum Owerelsàss.

Sa ìsch Mìtglìed vum Club des Ambassadeurs d’Alsace.

## Weblìnks

* D’ Léa Soldner ìn dr Dàtabànk vu *VolleyBox* (frànzesch)
* D’ Léa Soldner uf dr offiziälla Websitta vum ASPTT Mulhouse (frànzesch)
* D’ Léa Soldner uf dr offiziälla Websitta vu dr frànzeescha Nàzionàlliga (frànzesch)
* D’ Léa Soldner uf dr offiziälla Websitta vu dr Confédération européenne de volley-ball (anglisch)
* D’ Léa Soldner ìn dr Dàtabànk vu dr *Global Sports Archive* (anglisch)

## Ainzelnohwiisa